open-index/open-wikipedia-markdown huggingface dataset:
דררה ארוכת-זנב

**דררה ארוכת-זנב** (שם מדעי: *Psittacula longicauda*) היא מין של תוכי מהסוג דררה, החיה באיי אנדמן וניקובר, חצי האי המלאי, סומטרה ובורנאו. היא תוארה בידי חוקר הטבע הצרפתי ז'ורז'-לואי לקלר דה בופון ב-1783.

## מאפיינים
אורך הזכר 41 סנטימטרים והוא בעל זנב ארוך בצבע כחול שמהווה יותר ממחצית אורכו, סנטר שחור, לחיים אדומות-ורדות וגוף ירוק. לעומת זאת הנקבה קצרה יותר ואורכה 25 סנטימטרים והיא חסרת סנטר שחור. זנבה קצר יותר מהזנב של הזכר. הדררה חיה במגוון רחב של בתי גידול כמו ביצות, יערות גשם, מטעי דקל השמן, בין עצי קוקוס, בגנים ציבוריים ובפארקים עד לגובה 300 מטר. הדררה היא ציפור חברתית המתקשרת עם בני מינה וניזונה בעיקר מפירות. עונת הרבייה של הפרטים בחצי האי המלאי היא מדצמבר עד פברואר בעוד הפרטים של איי אנדמן וניקובר מתרבים מפברואר עד מרץ. הנקבה מטילה 2–4 ביצים ודוגרת עליהם 24 יום. האפרוחים עוזבים את הקן כשהם בני 7 שבועות. הדררה נמצאת במצב שימור פגיע עקב כריתת יערות וסחר לא חוקי בתוכיים.

## קישורים חיצוניים

## הערות שוליים

קטגוריה:טקסונים שתוארו בידי פיטר בודארט
קטגוריה:דררות
קטגוריה:בורנאו: עופות
קטגוריה:עופות יערות הגשם של דרום-מזרח אסיה
קטגוריה:בעלי חיים שתוארו ב-1783
טלחה

**טַלְחַה בִּן עֻבַּיְדַאללה** (בערבית: **طلحة بن عبيدالله**; 594 – 656), הוא אחד מהצַחַאבַּה, ובין העשרה שהובטח להם גן עדן.

## משפחתו
אביו היה עוביידאללה בן עות'מאן בן עַמְר בן כּעבּ בן סעד בן א-תַּיְמִי, ואימו הייתה א-צעבה בנת אל-חדרמי בן עבדה.

נשותיו היו חמנה בנת ג'חש, ח'ולה בנת אל-קעקאע, אום אבאן בנת עותבה בן רביעה בן עבד שמס, אום כולת'ום בנת אבי בכר א-סדיק, סעדא בנת עוף בן ח'ארג'ה, אום אל-חארת' בנת קאסמה בן חנט'לה, אום ולד, אל-פַרְעַה בנת עלי, אל-פַארִעַה בנת אבי סופיאן, קריבה בנת אבי אומיה.

בניו היו מוחמד, עמראן, מוסא, יעקוּבּ, אסמאעיל, אסחאק, זכּריא, יונס, יחיא, עיסא, סאלח.

בנותיו היו אום אסחאק, עאישה, א-צעבה, מַרְיַם.

## פטירה
בעקבות רצח הח'ליף השלישי, עֻתְ'מָאן בִּן עַפָאן – הצטרף א-זֻּבַּיְר בִּן אל-עַוַאם, גם הוא מחברי הנביא וממועצת השורא שקבעה מי הח'ליף הבא – אל טלחה ואל עאישה, אלמנת הנביא בקרב נגד עלי בן אבו טאלב. הם האשימו אותו שהוא קשור לרצח קודמו בתפקיד. 

הדבר הוביל לקרב בשנת 656 ושם הקרב הוא קרב הגמל על שם הגמל של עאישה שנמצאה בכל שלבי הקרב ועודדה את הלוחמים – נגד עַלִי, בדומה למנהג הגָ'אהִלִי, לפני קבלת האסלאם. הקרב נגמר בניצחונו של עַלִי ובמותם של טַלְחָה וא-זֻּבַּיִר.

## ראו גם
* עלי בן אבי טאלב
* אל-זובייר בן אל-עוואם
* אבו עוביידה בן אל-ג'ראח
*סעיד בן זיד

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צחאבה
ויט (הסרת שיער)

**ויט** (באנגלית: **Veet**), לשעבר **ניט** (**Neet**) ו**אימק** (**Immac**), הוא מותג קנדי של מוצרים כימיים להסרת שיער הנמכרים ברחבי העולם ומיוצרים על ידי חברת רקיט בנקיזר. קרמים, מוסים, ג'לים ושעווה להסרת שיער מיוצרים תחת מותג זה. בעבר מוצרי החברה נמכרו תחת השמות "ניט" ו"אימק".

מוצרי הסרת השיער של ויט מכילים חומצה תיוגליקולית ואשלגן הידרוקסידי. מרכיבים אלה מגיבים ליצירת החומר הכימי אשלגן תיוגליקולט, אשר לדברי החברה מגביר את נשירת השיער. התוצאה היא שבירת קשרי הדיסולפיד של מולקולות הקרטין בשיער. הדבר מפחית את מאמץ המתיחה של הקרטין בצורה כה רבה עד שניתן לנגב את השיער מהעור.

## היסטוריה
מוצר הסרת השיער, שבעבר נקרא "ניט" (Neet), יוצר על ידי חברת התרופות "חניבעל" ונרשם כסימן מסחרי ב-1919 בקנדה וב-1922 בארצות הברית. בהמשך הסימן המסחרי של ניט נלקח על ידי התאגיד האמריקאי למוצרי בית , בשנת 1958. לאחר מכן המותג ניט הועבר למחזיקתו הנוכחי, חברת רקיט בנקיזר, שנקראה אז "".

השם ויט נקבע בשנת 1922 בבריטניה, מקורו במילה *vite* שפירושה "מהר" בצרפתית. השם שימש בחלק ממדינות אירופה, אך לא נעשה בו שימוש אוניברסלי. לדוגמה, בעוד שהמוצר נמכר בשם "ויט" בצרפת, בקנדה ובארצות הברית הוא נמכר כ"ניט" עד שנת 2002, כאשר השם "ויט" שימש לראשונה באופן מסחרי באותן מדינות.

## פרסום
בשנות ה-20, ויט (שנקרא אז "ניט") פורסם כמוצר ש"מהיר יותר מגילוח", כונה "הקרם המוכן-לשימוש להסרת שיער", ונמכר בתחילה תמורת כחמישים סנט בארצות הברית.

במסעות פרסום בשנים מאוחרות יותר היו משתמשים בסטודנטים באוניברסיטאות כדוברים למוצריהם. נעשה שימוש גם בפרשנות פוליטית, כמו מודעות "No More Bush" לאחר הבחירות לנשיאות ארצות הברית בשנת 2008.

חלק מהפרסומות של ויט היו שנויות במחלוקת. אתר מבחן למוצר בצרפת פגע בחלק מהמשתמשות בכך שטען כי המוצר "טוב לכוס" (good for the pussy). נציג של ויט התייחס למצב באומרו: "רצינו ליצור מסע פרסום שהיה קצת הומוריסטי ואיכותי...לא רצינו לזעזע, אבל אנחנו לא המומחים לכך". המנהל דיווח כי היו מספר תלונות על האתר, והוא הוסר במהרה כדי לא "להכתים את תדמיתו של המותג".

באפריל 2014 ויט פרסמה מספר פרסומות שנויות במחלוקת. הן התקבלו בצורה לא טובה ברחבי הרשתות החברתיות, ונמתחה ביקורת רבה על התיאור הלא-מנומס של נשים לא מגולחות כגבריות בפרסומות.

## קישורים חיצוניים
* 
* 
* 

## הערות שוליים

קטגוריה:הסרת שיער
קטגוריה:מותגי קוסמטיקה
כריסטופר היביו

**כריסטופר היביו** (בנורווגית: **Kristofer Hivju**; נולד ב-7 בדצמבר 1978) הוא שחקן קולנוע נורווגי. ידוע בעיקר מגילומו את תורמונד מארת-ענק בסדרת הטלוויזיה "משחקי הכס" של רשת HBO. כמו כן שיחק את הנבל קונור רודוס בסרט "מהיר ועצבני 8".

## ביוגרפיה
היביו נולד בדצמבר 1978 באוסלו, נורווגיה להורים השחקנים אריק היביו  וליסלוט הולמן והוא בן דודה של השחקנית איזבל ננטי.

הוא למד במחלקה הדנית באורהוס של האקדמיה הרוסית לאמנויות התיאטרון וסיים את לימודיו ב-2004.

## קריירה
הוא החל לשחק ב-2001 בסדרה הקצרה "Fox Grønland" בתור ג'ים אולסן ובעוד הופעות קטנות. ב-2008 הופיע לראשונה בסרט האימה "Manhunt". ב-2011 הופיע בסרט "היצור" בתפקיד ג'ונאס.

ב-2013 שיחק בסרט המדע הבדיוני "העולם אחרי". אותה שנה החל לשחק בסדרת הפנטזיה "משחקי הכס" בתור תורונד מארת ענק, תפקיד אותו גילם במשך 6 עונות.

ב-2014 שיחק בסרט הדרמה השוודי "פורס מז'ור" בתור מאטס.

ב-2017 שיחק את הנבל קונור רודוס ב"מהיר ועצבני 8".

ב-2021 הופיע בסדרה "המכשף" בתור השודד ניבלן בפרק אחד.

## חיים אישיים
כריסטופר היביו אובחן במרץ 2020 כחולה בנגיף הקורונה אך כעבור חודש החלים.

מאז 2015 הוא נשוי לעיתונאית והסופרת גריי מולבר-היביו  ולהם שתי בנות: נור וסילג'ה.

## פילמוגרפיה

## קישורים חיצוניים

קטגוריה:שחקני קולנוע וטלוויזיה נורווגים
קטגוריה:נורווגים שנולדו ב-1978
סאקו דומבייה

**סקו דומביה** (בצרפתית: **Sékou Doumbia**; נולד ב-11 בפברואר 1994) הוא כדורגלן אייבורני המשחק בעמדת הקשר האחורי. 

## קריירה
דומבייה החל את הקריירה שלו בקבוצת הנוער המקומית, אגנאדה דה זראנו. בשנת  הצטרף דומבייה לסקסאן מליגת העל המולדובית. ב-4 באוקטובר 2014 ערך את הופעת הבכורה שלו בקבוצה, בתיקו 0-0 מול דאציה קישינב.

בקיץ  חתם דומבייה בזאריה בלץ.

ב-5 באוגוסט 2016 חתם דומבייה בסלוצק מליגת העל הבלארוסית. ב-8 ביולי 2018 הבקיע דומבייה את שער הבכורה שלו בקבוצה, בניצחון 0–1 נגד הרדזיה.

ב-24 בינואר 2019 חתם דומבייה בטמבוב מליגת הכדורגל הלאומית של רוסיה. דומבייה היה שותף לעלייה של הקבוצה לליגת העל הרוסית בסיום העונה.

ב-5 באוגוסט 2019 חתם דומבייה בארמאוויר.

ב-10 בפברואר 2021 חתם דומבייה בהפועל חדרה מליגת העל. בסיום העונה שוחרר מהמועדון.

אחרי כמעט שנה שלא שיחק, חתם דומבייה באפריל  באורדבסי שימקנט מליגת העל הקזחית.

ב-29 ביוני 2023 חזר לישראל וחתם במכבי הרצליה.

ב-1 ביוני 2024 שוחרר ממכבי הרצליה.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני זאריה בלץ
קטגוריה:כדורגלני טמבוב
קטגוריה:כדורגלני הפועל חדרה
קטגוריה:כדורגלני אורדבסי
קטגוריה:כדורגלני מכבי הרצליה
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים איבוארים בישראל
קטגוריה:ספורטאים זרים בקזחסטן
קטגוריה:איבוארים שנולדו ב-1994
קוטאי

**קוטאי** (בהונגרית: **Kótaj**) הוא כפר במחוז סבולץ'-סטמאר-ברג שבצפון מזרח הונגריה.

## יהודי קוטאי
יהודים חיו בקוטאי בתקופות זמן שונות. לא מעט מיהודי המקום נרצחו בשואה.

## קישורים חיצוניים

* 
* 

## הערות שוליים

קטגוריה:הונגריה: כפרים
אריך ביטנר

**אריך ביטנר** (בגרמנית: **Erich Büttner**; 7 באוקטובר 1889 – 12 בספטמבר 1936) היה אקספרסיוניסט גרמני חבר הזצסיון הברלינאי.

## קורות חיים
ביטנר גדל ברובע קרויצברג בברלין ועשה חניכה באמנות. בין השנים 1906–1911 הוא למד ציור, גרפיקה ואיור ספרים אצל אמיל אורליק במוסד ההוראה של מוזיאון קונסטגרבמוזיאון בברלין. ביטנר הפך לחבר בהתאחדות האמנים הגרמנית, משנת 1908 היה חבר באגודת האמנים הזצסיון הברלינאי והשתתף בתערוכות הקבוצתיות שלהם עם יצירותיו.

בשנת 1913 הייתה לביטנר תערוכת יחיד ראשונה בגלריה גורליט, תקופת היצירה העיקרית שלו הייתה בשנות ה-20.

אריך ביטנר נפטר בשנת 1936 בגיל 47 בפרייבורג.

## יצירה
עבודתו של ביטנר מעוצבת על ידי צבעוניות ודינמיקת הצורה של האקספרסיוניזם, והתמקדותו היא בדיוקנאות. במיוחד בשנות ה-20 הוא יצר סדרה שלמה של דיוקנאות. הנושאים המועדפים עליו היו של ידידי אמנים וסופרים כמו לוביס קורינת, גאורג גרוש, ארנו הולץ ואחרים.

למרות תקופת היצירה הקצרה תמונותיו נותרו אטרקטיביות עבור מוזיאונים וקונים פרטיים. יש עבודות שלו במוזיאונים לאומיים ובינלאומיים כמו הקרן למורשת תרבות פרוסית, משרד האמנות קרויצברג ומוזיאון מחוז לוס אנג'לס לאמנות.

## גלריה

קובץ:Buettner Schöneberg.jpg
קובץ:Buettner-strand bei heringsdorf.jpg
קובץ:Erich Büttner - Gattenmord. Farblithographie 1920.jpg
קובץ:Erich Büttner - Portrait Max Herrmann-Neiße, 1921.jpg
קובץ:Erich Büttner - Portrait George Grosz, 1931.jpg
קובץ:Erich Büttner - Malerin im Juni 1931.jpg
קובץ:Erich Büttner - Legende, 1929.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:חברי הזצסיון הברלינאי
קטגוריה:גרמנים שנולדו ב-1889
קטגוריה:גרמנים שנפטרו ב-1936
יוהנס טינגס בו

**יוהנס טינגס בו** (בנורווגית: **Johannes Thingnes Bø**; נולד ב-16 במאי 1993 בסטרין), הוא ביאתלט נורווגי מצליח. הוא אלוף אולימפי בעל 5 מדליות מהמשחקים האולימפיים, מהן מדליית זהב אחת מאולימפיאדת פיונגצ'אנג 2018 בקטגוריית היחיד (Individual). אלוף העולם בעל 24 מדליות, מהן 12 מדליות זהב. הוא בעל 51 ניצחונות במסגרת סבב גביע העולם, שבו זכה שלוש שנים ברציפות (2019-2021). בעונת 2018-2019 זכה בהישג יוצא הדופן של זכייה בכל אחת מארבע הקטגוריות של ענף הביאתלון - יחיד, ספרינט, מרדף וזינוק המונים.

## חייו האישיים
אחיו הוא הביאתלט הנורווגי טרייה בו.

בו נשוי לזוגתו הדה קולשטד דהיל מאז 2018. בשנת 2020 נולד בנם הבכור גוסטב.

## קישורים חיצוניים

* 

קטגוריה:ביאתלטים נורווגים
קטגוריה:אלופים אולימפיים: ביאתלון
קטגוריה:ביאתלטים באולימפיאדת סוצ'י (2014)
קטגוריה:ביאתלטים באולימפיאדת פיונגצ'אנג (2018)
קטגוריה:נורווגים שנולדו ב-1993
קטגוריה:משתתפי אולימפיאדת בייג'ינג (2022)
נג'צ'רקס

**נג'צ'רקס** (בהונגרית: **Nagycserkesz**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בנג'צ'רקס מספר התושבים נמצא בירידה. כך, בשנת 1990 היה מספר התושבים 1,779 ובשנת 2020 רק 1,610 תושבים.

הכפר היה חלק מנירג'האזה עד שנת 1952 אז קיבל עצמאות ככפר בפני עצמו.

## קישורים חיצוניים

* 

## הערות שוליים

קטגוריה:הונגריה: כפרים
בית הכנסת בית יעקב (סקופיה)

ממוזער| פרוכת ארון הקדוש (ארון זאקודס) בבית הכנסת בית יעקב
**בית הכנסת בית יעקב** (במקדונית: ****) הוא בית הכנסת היחידי שפועל בסקופיה, מקדוניה הצפונית. בעבר, הוא היה ממוקם ברובע היהודי  בסקופיה, לצידו של בית הכנסת בית אהרון.

## היסטוריה
בית הכנסת הראשון נבנה באזור הבזאר הישן בתחילת המאה ה-20 עד ל-1937, ונהרס ב-1963, בעקבות רעידת האדמה שהתרחשה באותה שנה.

בית הכנסת הנוכחי, שנמצא בבניין הקהילה היהודית בסקופיה, משתייך לזרם הספרדי, ונבנה בסוף המאה ה-20 עד לתחילת המאה ה-21. הוא נבנה מתרומות ממשלת מקדוניה הצפונית  וארגונים נוספים. בית הכנסת נפתח לציבור ב-11 במרץ 2000, ומקיים באופן קבוע את מנהגי היהדות. בית הכנסת אינו מעסיק רב, והוא משרת קהילה קטנה של כ-200 איש.

בבית הכנסת בית יעקב, נמצא פנקס של 14 עמודים, כתוב בכתב רש"י, בעברית ולאדינו, שנכתב בין 1749 לבין 1913. בפנקס, נכתב בעיקר לארגונים ההומניטריים-דתיים בסקופיה, לבית הכנסת, לארגון היהודי חברה קדישא, להלכה היהודית ולביקור חולים. בכתב היד, מוזכרים חוקים, שהסדירו את גביית האגרות לחברי העירייה, ומצוין כי הארגונים שהוזכרו סייעו באופן קבוע לעניים, בעיקר לאלמנות ויתומים, בכסף, אוכל, בגדים. כמו כן, נרשמו הערות למטיילים מארץ ישראל, שהגיעו לסקופיה כדי לאסוף תרומות עבור הארץ הקדושה. פנקס זה סיפק נתונים על מצבה הכלכלי של הקהילה היהודית בסקופיה, על עבודתה הסוציאלית, על יחסיה עם אזרחים אחרים וארץ ישראל. כיום, הפנקס נמצא במוזיאון ההיסטוריה היהודית בבלגרד.

## ראו גם
* יהדות מקדוניה הצפונית

## קישורים חיצוניים

* בית הכנסת בית יעקב

* 


## הערות שוליים

קטגוריה:הבזאר הישן (סקופיה)
קטגוריה:סקופיה: מבנים
קטגוריה:מקדוניה הצפונית: בתי כנסת
קטגוריה:אירופה: בתי כנסת
מערב סולאווסי

**מערב סולאווסי** (באינדונזית: **Sulawesi Barat**) הוא מחוז באינדונזיה שממוקם במערב האי סולאווסי. עיר הבירה של המחוז היא מאמוג'ו.
ב-2004, המחוז התפצל מהמחוז דרום סולאווסי.

## גאוגרפיה
המחוז מחולק ל-5 נפות:
* פולוואלי מנדר
* ממסה
* מינה ממג'ו
* ממוג'ו המרכזית
* פסאנגקאיו

## תגליות ארכאולוגיות
ב-11 בדצמבר 2019, קבוצה של חוקרים בראשות דר. מקסים אאוברט, מצאה את ציורי הציד הישנים ביותר באומנות הפרהיסטורית. הציור, של אנשים צדים חזיר ותאו, תוארך על ידי הארכאולוגים בעזרת תוריום ואורניום רדיואקטיביים.

## דמוגרפיה
האוכלוסייה של המחוז גדלה ב-2.67% כל שנה. 171,356 תושבים הם מתחת לקו העוני.

### דת
#### טבלת דתות ע"פ עיר/נפה

## קישורים חיצוניים

* 
* 

## הערות שוליים

קטגוריה:אינדונזיה: מחוזות
יחסי אלג'יריה–ירדן

**יחסי אלג'יריה–ירדן** הם יחסי החוץ בין אלג'יריה וירדן. שתי המדינות הן חברות מלאות ב ובאו"ם.

## סקירה כללית
היחסים בין המדינות החלו עוד לפני עצמאותה של אלג'יריה. ירדן הייתה אחת התומכות בעניין האלג'יראי, והמהפכה האלג'ירית זכתה לתמיכה רבה מממלכת ירדן. בעת מאבק השחרור של אלג'יר מצרפת, ממשלת ירדן גינתה את מה שהיא כינתה "פעולות הדיכוי שביצעו הקולוניאליסטים הצרפתיים נגד האלג'יראים" ושלחה מברק מחאה והוקעה לממשלת צרפת ולמזכ"ל האומות המאוחדות בנובמבר 1954. בנוסף, היא גם זימנה את שגריר צרפת בעמאן למחות נגד הפעולות הלא אנושיות שמבצעת ממשלת צרפת.

## נציגויות דיפלומטיות
* אלג'יריה מחזיקה בירדן שגרירות בעמאן.
* ירדן מחזיקה באלג'יריה שגרירות באלג'יר.

## הערות שוליים

קטגוריה:ערכים ללא קטגוריות פיזיות - יחסי חוץ
1801 בגרמניה

## הנהגה
### [[האימפריה הרומית הקדושה]]
* פרנץ השני, קיסר האימפריה הרומית הקדושה.

### ממלכות
* פרוסיה – פרידריך וילהלם השלישי, מלך פרוסיה.

### דוכסויות גדולות
* **[[הדוכסות הגדולה של מקלנבורג-שוורין]]** – פרידריך פרנץ הראשון, הדוכס הגדול של מקלנבורג-שוורין.
* **[[הדוכסות הגדולה של מקלנבורג-שטרליץ]]** – קרל השני, הדוכס הגדול של מקלנבורג-שטרליץ.
* **[[הדוכסות הגדולה של אולדנבורג]]** – וילהלם, דוכס אולדנבורג, פטר הראשון, הדוכס הגדול של אולדנבורג.
* **[[הדוכסות הגדולה של סקסוניה-ויימאר-אייזנך]]** – קרל אוגוסט, הדוכס הגדול של סקסוניה-ויימאר-אייזנך.

### נסיכויות
* **[[נסיכות שאומבורג-ליפה]]** – גאורג וילהלם, נסיך שאומבורג-ליפה.
* **[[נסיכות שוורצבורג-רודולשטדט]]** – לודוויג פרידריך השני, נסיך שוורצבורג-רודולשטדט.
* **[[נסיכות שוורצבורג-זונדרסהאוזן]]** – גינטר פרידריך קרל הראשון, נסיך שוורצבורג-זונדרסהאוזן.
* **[[נסיכות רויס-גרייץ]]** – היינריך השלושה עשר, נסיך רויס-גרייץ.
* **[[נסיכות ולדק ופירמונט]]** – פרידריך קרל אוגוסט, נסיך ולדק ופירמונט.

### דוכסויות
* **[[דוכסות אנהלט-דסאו]]** – לאופולד השלישי, דוכס אנהלט-דסאו.
* **[[דוכסות סקסוניה-אלטנבורג]]** – פרידריך, דוכס סקסוניה-אלטנבורג.
* **[[דוכסות סקסוניה-קובורג-זאלפלד]]** – פרנץ, דוכס סקסוניה-קובורג-זאלפלד.
* **[[דוכסות סקסוניה-מיינינגן]]** – גאורג הראשון, דוכס סקסוניה-מיינינגן.
* **[[דוכסות שלזוויג-הולשטיין-זונדרבורג-בק]]** – פרידריך קרל לודוויג, דוכס שלזוויג-הולשטיין-זונדרבורג-בק.
* **[[ממלכת וירטמברג]]** – פרידריך הראשון, מלך וירטמברג.

### אחר
* **[[רוזנות הסן-דרמשטאדט]]** – לודוויג הראשון, הדוכס הגדול של הסן.

## אירועים
* יוהאן וילהלם רייטר מגלה את הקרינה האולטרה סגולה.

## נולדו
* 16 בפברואר – קונסטנטין, נסיך הוהנצולרן-הכינגן, הנסיך האחרון של הוהנצולרן-הכינגן (נפטר ב-1869)
* 21 בפברואר – היינריך פליישר, בלשן, מחלוצי חוקרי השפה הערבית המודרנית, ומגדולי המזרחנים בסוף המאה ה-19 (נפטר ב-1888)
* 22 ביוני – ארנסט פריז, צייר נוף גרמני במעבר מהרומנטיקה לריאליזם (נפטר ב-1833)
* 29 ביוני – קרל, נסיך פרוסיה, איש צבא ונסיך גרמני מבית הוהנצולרן (נפטר ב-1883)
* 18 באוגוסט – יוהאן קרל בר, צייר וסופר גרמני (נפטר ב-1869)
* 23 באוקטובר – אלברט לורצינג, מלחין גרמני (נפטר ב-1851)

## נפטרו
* 23 באוקטובר – יוהאן גוטליב נאומן, מלחין, מנצח וקאפלמייסטר גרמני (נולד ב-1741)
* 19 בספטמבר – יוהאן גוטפריד קלר, אסטרונום גרמני שידוע בעיקר בשל גילוין של הגלקסיות M59 ו-M60 בשנת 1779 והצביר הפתוח M67 (נולד ב-1745)
* 9 בנובמבר – קרל שטאמיץ, מלחין בוהמיאני, הבולט ביותר בדור השני של מה שכונה אסכולת מנהיים (נולד ב-1745)
* 16 בדצמבר – קרל לודוויג, נסיך הכתר של באדן, נסיך הכתר של באדן, אולם נהרג בתאונת מרכבה קודם מיתת אביו, ועל כן ירש בנו קרל, הדוכס הגדול של באדן את השלטון (נולד ב-1755)

## קישורים חיצוניים

## הערות שוליים

*
גם הוא באצילים (שטראוס)

**גם הוא באצילים** (בגרמנית: **Der Bürger als Edelmann**) אופ. 60 היא סוויטה תזמורתית ומחזה אופראי שהלחין ריכרד שטראוס ועיבד הוגו פון הופמנסתאל בשנים 1911–1919.
[ממוזער|מסייה ז'ורדיין – ה[פרוטגוניסט בעלילה]]

## מידע
לריכרד שטראוס והוגו פון הופמנסתאל, היה רעיון להחיות את מחזהו של מולייר משנת 1670 "גם הוא באצילים", ולשנות בו חלק מהעלילה ודברים בסגנון. הם רצו שהיצירה תהיה אופרה. רעיון זה אכן התממש כמתוכנן בשטוטגרט – ב-25 באוקטובר 1912, בשילוב מוזר, פרי המצאתם של שטראוס והופמנסתאל  - לסיים את המחזה לא בחגית פאר בנוסח עותמאני אלא בהצגת האופרה "אריאדנה בנאקסוס", גם היא פרי שיתוף פעולה של שני היוצרים. התוצאה עלתה על הבמה ב-1912, אך ניכר שהתוצאה ארוכה ויקרה מדי ונחלה כישלון חרוץ. הוחלט אפוא להחזיר את סיום הנשף "הטורקי" של מולייר ולולי ולחלק את היצירה המקורית  לשתיים, האחת, אופרה והשנייה סוויטה תזמורתית בתשעה פרקים. את האופרה כתב הופמנסתאל בדומה למקור, המחזה של מולייר, והיא הולחנה בשנת 1917.

האופרה הוצגה לראשונה בברלין ב־9 באפריל 1918 בניצוח שטראוס עצמו, בדויטשס תיאטר, במאי: מקס ריינהרדט, מנצח: איינר נילסון.
ממוזער|חריטה מאת ז'אן מישל מורו מראה את מסייה ז'ורדן וניקולאסה
בשנת 1919 חיבר שטראוס את הסוויטה התזמורתית. הופעת הבכורה של הסוויטה התקיימה ב־31 בינואר 1920 בווינה בניצוח המלחין.

## עלילה
במרכז העלילה עומד איש העסקים מסייה ז'ורדן. מר ז'ורדן המסורבל והטיפש להוט להיות כאחד האצילים ולקנות לו שם ומעמד. כדי להגשים את שאיפתו זו עליו להרחיב את השכלתו, ללבוש בגדים שבאופנה וללמוד גינוני אצולה. לשם כך הוא מביא לביתו מורים המלמדים אותו מוזיקה, מחול, סיף ופילוסופיה, ומזמין בגדי פאר אצל החייט. בתו של מר ז'ורדן, לוסיל, אוהבת בחור פשוט בשם קליאונט, אולם ז'ורדן אינו מתיר לה להינשא לו ושואף להשיא אותה לבן אצולה. קליאונט ומשרתו קוביל לא אומרים נואש ורוקמים תחבולה משעשעת: השניים מתחפשים לנסיך עות'מאני ומתורגמנו, באים אל מר ז'ורדן ומספרים לו על רצונו של הנסיך לשאת לאישה את לוסיל בתו. מר ז'ורדן נותן כמובן את ברכתו לנישואים אלה, כיוון שלא יכול לצפות לבעל בעל ייחוס רם יותר מזה לבתו. הזוג המאושר מתחתן, וקליאונט וקוביל מטבילים את מר ז'ורדן בטקס היתולי, הנאמר כולו בג'יבריש טורקי, למממושי - תואר אצולה עות'מאני שאינו אלא פרי דמיונם.

## מבנה הסוויטה
הסוויטה אורכת חצי שעה עד 40 דקות והיא בתשעה חלקים:
# פתיחה
# מינואט
# המאסטר לסייף
# כניסת החייטים ומחולותיהם
# המינואט של לולי
# קוראנט
# כניסת קלאונט
# פתיחה למערכה ב' (אינטרמצו)
# ארוחת ערב
[ממוזער|[ריכרד שטראוס, 1914]]

למעשה במערכות 5–7 הסוויטה מבוססת על היצירה המקורית של ז'אן-בטיסט לולי, זה שהלחין את המוזיקה למחזה "גם הוא באצילים" בשנת 1670 ושיתף פעולה עם מולייר. היצירה נחשבת בעלת סממנים של מוזיקה נאו-קלאסית.

## תזמור
* כלי נשיפה: שני חלילים, פיקולו, שני אבובים, קרן יער, שני קלרינטים, שני בסונים, חצוצרה וטרומבון.
* כלי הקשה: מצלתיים, תוף מרים, משולש, מערכת תופים וגלוקנשפיל.
* כלי נגינה אחרים: פסנתר, נבל וכלי מיתר.

## קישורים חיצוניים
* "גם הוא באצילים" ביוטיוב
* האופרה "גם הוא באצילים" ביוטיוב
* ביצוע הסוויטה התזמורתית "גם הוא באצילים"
* הפילהרמונית של דרזדן בביצוע הסוויטה התזמורתית "גם הוא באצילים"

## הערות שוליים

קטגוריה:יצירות מאת ריכרד שטראוס
תחנת הרכבת רעמסס

**תחנת הרכבת רעמסס** (בערבית: **محطة رمسيس**) היא תחנת הרכבת המרכזית של קהיר, מצרים. השם נגזר משמו של מלך מצרים העתיקה והפרעה, רעמסס השני.

## היסטוריה
תחנת הרכבת המקורית נבנתה כמסוף קישור מקו הרכבת שמחבר את אלכסנדריה וקהיר ב-1856. מבנה התחנה הנוכחי הוקם ב-1892 ושופץ לראשונה ב-1955.

בינואר 2001 חודשה התחנה בהתאם לסטנדרטים בינלאומיים, עשור לאחר מכן בעקבות מהפכת 25 בינואר שנערכה במדינה הוחלט לשדרג פעם נוספת את התחנה, היא נבנתה מאפס והפכה לתחנה חדשה וממוזגת, התחנה חוברה לרציפי הרכבת בעזרת דרגנועים, מבקרי השדרוג טוענים כי המודרניזציה שעברה התחנה הייתה מוקצנת מדי והרסה חלק ניכר מהעיצוב המקורי של המקום.

הודא שעראווי, פמיניסטית מצרית שכונתה במדינות ערב "**אם הפמיניזם**" הסירה כאן את הרעלה שלה כאקט מחאתי ובכך יזמה יחד עם מספר מחברותיה את "מהפכת כיסוי הפנים", בה הנשים הסירו וקרעו את כיסוי הפנים, ה"ניקאב", מעל פניהן ויחד יצאו לרחובות בפנים חשופות.

בפברואר 2019 אירעה בתחנה תאונת רכבת, התאונה קרתה לאחר שהרכבת דהרה במהירות אל עבר מחסום בתחנה ונשמטה מהמסילה. כתוצאה מכך ניצת מכל הדלק של הרכבת ונגרמה שרפה. 25 בני אדם נהרגו בתאונה ועוד 50 נפצעו.

## מבנה
מחוץ לתחנה היה בעבר פסלו של רעמסס השני שהועבר לאזור גיזה ב־25 באוגוסט 2006, כהכנה הסופית במוזיאון הגדול המצרי, שם הוצב ב-2018.

הפסל המצרי "תחיית מצרים" הוצב בתחנה ב-20 במאי 1928 ונחנך בטקס רב רושם, שהיה גם הפגנת כוח של מפלגת הוופד. בטקס נכחו אלף איש, בהם כל חברי בית הנבחרים והסנאט; הרב הראשי של מצרים, חיים נחום אפנדי; הפטריאך הקופטי; ראשי העולמא של אוניברסיטת אל-אזהר; אינטלקטואלים ואנשי תקשורת ממצרים ומהעולם. "נסיך המשוררים", אחמד שאוקי, פרסם מקאמה לכבוד האירוע ובו תיאר את מוח'תאר כיוצרה של הזהות הלאומית המצרית בתקופה המודרנית. אולם מאוחר יותר, עם התחזקות הכוחות האסלמיים, תואר הפסל כיצירה פגנית המבקשת להתרפס מול האסתטיקה האירופאית ונטע זר שיש להסירו. באביב 1955 הורה נשיא מצרים, גמאל עבד אל נאצר להסיר את הפסל ממקומו המרכזי ולהעתיקו לשולי העיר, לשכונת גיזה, תוך הנמכת כן הבסיס שלו משבעה מטרים לשניים בלבד.

## שירותי רכבת
תחנת רעמסס משרתת את הרוב המכריע של שירותי הנוסעים הבין עירוניים של רשת הרכבות הלאומית של מצרים.

## גלריה
מרכז|ממוזער|הכניסה לתחנת הרכבת
מרכז|ממוזער|רציפי הרכבת
מרכז|ממוזער|דלת הכניסה הראשית לתחנה

## ראו גם
* רכבות במצרים

## קישורים חיצוניים

## הערות שוליים

קטגוריה:מצרים: רכבות
קטגוריה:הנצחת רעמסס השני
קטגוריה:תחנות רכבת
קטגוריה:מצרים: מבני תחבורה
קטגוריה:קהיר: מבנים
יחסי החוץ של ירדן

[250px|שמאל|ממוזער|לחיצת יד בין [חוסיין, מלך ירדן לבין יצחק רבין, ובתווך ביל קלינטון, לאחר חתימת הסכם השלום בין ישראל לירדן, 26 באוקטובר 1994]]
**יחסי החוץ של ירדן** מאמצים בעקביות מדיניות חוץ פרו-מערבית. באופן מסורתי לירדן היו קשרים הדוקים עם ארצות הברית ובריטניה. יחסים אלו נפגעו כשירדן הכריזה על נייטרליותה במהלך מלחמת המפרץ ושמרה על היחסים עם עיראק. בפומבי המשיכה ירדן לקרוא להסרת הסנקציות של האו"ם נגד עיראק.

מאז תום המלחמה, ירדן החזירה במידה רבה את יחסיה עם מדינות המערב באמצעות השתתפותה בתהליך השלום ב ואכיפת הסנקציות של האו"ם נגד עיראק.

ירדן חתמה על הסכם אי-תוקפנות עם ישראל (הצהרת וושינגטון) בוושינגטון הבירה ב-25 ביולי 1994. ירדן וישראל חתמו על אמנת שלום היסטורית ב-26 באוקטובר 1994, בה נוכח נשיא ארצות הברית ביל קלינטון בליווי שר החוץ וורן כריסטופר. ארצות הברית השתתפה עם ירדן וישראל בדיוני פיתוח משולשים שבמהלכם נושאים מרכזיים היו חלוקת מים וביטחון; שיתוף פעולה בנושא פיתוח בקעת הירדן; פרויקטי תשתית; ונושאי סחר, פיננסים ובנקאות.

בשנת 2013, אישרה ארצות הברית את תוכנית עץ השקמה החשאית המופעלת על ידי ה-CIA, שבסיסה בירדן, ומטרתה להכשיר ולחמש את המורדים הסורים.

ירדן משתתפת גם בשיחות השלום הרב-צדדיות, ולאחרונה חתמה ירדן על הסכם סחר חופשי עם ארצות הברית. ירדן היא חברה פעילה באו"ם וכמה מסוכנויות המתמחות והקשורות שלה, כולל ארגון המזון והחקלאות (FAO), הסוכנות הבינלאומית לאנרגיה אטומית (IAEA) וארגון הבריאות העולמי (WHO). ירדן היא חברת הבנק העולמי, קרן המטבע הבינלאומית (IMF), הארגון לשיתוף פעולה אסלאמי (OIC), ארגון המדינות הבלתי מזדהות, והליגה הערבית.

במסגרת "מדיניות השכנות האירופית" של האיחוד האירופי, האיחוד האירופי וירדן אימצו במשותף תוכנית פעולה לחיזוק התלות ההדדית הפוליטית והכלכלית שלהן, ולהממש עוד יותר את הסכם ההתאגדות הנוכחי שלהן. תוכנית פעולה זו מכסה פרק זמן של שלוש עד חמש שנים ותעודד ותומכת ביעדי הרפורמה הלאומית של ירדן ובהמשך שילובם במבנים הכלכליים והחברתיים האירופיים.

ישראל כבשה בשנת 1967 את ירושלים, השוכנת ב של נהר הירדן. מאז 1967 דורשת פקיסטן את בינאום העיר ברמה הבינלאומית. ירדן יחד עם פקיסטן ממלאת תפקיד יעיל בארגון לשיתוף פעולה אסלאמי (OIC).

## קישורים חיצוניים

ירדן
מורגן פרייר

**מורגן ג'יימס פרייר** (באנגלית: **Morgan James Ferrier**; נולד ב-15 בנובמבר 1994) הוא כדורגלן גיאני-אנגלי, המשחק בעמדת החלוץ באינצ'ון יונייטד.

## קריירה
פרייר התחיל את הקריירה שלו בקבוצת הילדים של ארסנל, בגיל 17 הצטרף למחלקת הנוער של ווטפורד ושנה לאחר מכן הצטרף לנוטינגהאם פורסט. בשנת , פרייר הושאל לקטרינג טאון מליגת הכדורגל הדרומית לשלושה חודשים.

בהמשך הקריירה, פרייר שיחק בעיקר בקבוצות מהליגות הנמוכות באנגליה ביניהן: קריי וונדררס, בישופ'ס סטורטפורד, האמל המפסטאד טאון, בורהם ווד ודאגנהאם אנד רדברידג'.

באוגוסט , פרייר חתם בוולסול מהפוטבול ליג הראשונה.

ב-1 באוגוסט 2019, פרייר חתם בטרנמיר רוברס.

ב-21 בפברואר 2021, פרייר חתם במכבי פתח תקווה מליגת העל.

ב־2 ביולי 2021, פרייר חתם ל-3 שנים בעירוני קריית שמונה מליגת העל.

בקיץ  חתם בנאקהון ראצ'סימה מליגת העל התאילנדית.

בינואר  סיכם בהפועל עכו.

ביוני 2025 חתם בא.א.ל. לימסול.

במרץ  זומן לסגל נבחרת גיאנה לקראת המשחק נגד  בסוף אותו החודש. ב-21 במרץ 2025 ערך את הופעת הבכורה שלו בנבחרת בניצחון 2-3 נגד  במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים גיאנים
קטגוריה:כדורגלנים אנגלים
קטגוריה:חלוצי כדורגל גיאנים
קטגוריה:חלוצי כדורגל אנגלים
קטגוריה:כדורגלני קריסטל פאלאס
קטגוריה:כדורגלני וולסול
קטגוריה:כדורגלני טרנמיר רוברס
קטגוריה:כדורגלני מכבי פתח תקווה
קטגוריה:כדורגלני עירוני קריית שמונה
קטגוריה:כדורגלני הפועל עכו
קטגוריה:כדורגלני א.א.ל. לימסול
קטגוריה:כדורגלנים זרים בישראל
קטגוריה:אנגלים ממוצא גיאני
קטגוריה:כדורגלני נבחרת גיאנה
קטגוריה:ספורטאים אנגלים בישראל
קטגוריה:ספורטאים זרים בתאילנד
קטגוריה:ספורטאים זרים באיחוד האמירויות הערביות
קטגוריה:ספורטאים זרים בקפריסין
קטגוריה:ספורטאים זרים בקוריאה הדרומית
קטגוריה:אנגלים שנולדו ב-1994
יחסי ירדן–תימן

**יחסי ירדן–תימן** הם היחסים שבין **[[ירדן|הממלכה הירדנית ההאשמית]]** לבין **[[תימן|הרפובליקה התימנית]]**. שתי המדינות הן חברות מלאות ב ובאו"ם.

## סקירה כללית
במהלך מלחמת האזרחים של צפון תימן תמכה ירדן בממלכת תימן כנגד הכוחות הרפובליקנים ומצרים בראשותו של גמאל עבד אל נאצר.

במהלך מלחמת האזרחים השנייה בתימן השתתפה ירדן לצד הקואליציה בראשות ערב הסעודית במבצע סופה נחרצת כנגד החות'ים.

## נציגויות דיפלומטיות
* ירדן מחזיקה בתימן שגרירות בצנעא.
* תימן מחזיקה בירדן שגרירות בעמאן.

## הערות שוליים

קטגוריה:ערכים ללא קטגוריות פיזיות - יחסי חוץ
תל צפצפות

**תל צפצפות** הוא גן לאומי, הממוקם בעמק יזרעאל, מזרחית לקיבוץ דברת, ליד הכפר אנדור שעל פי ההשערה משמר את שם העיר המקראית עין דור המזוהה עם התל. בעיר זו פעלה בעלת האוב מעין דור. זיהוי האתר כעין דור הוצע לראשונה על ידי הארכאולוג נחמיה צורי בשנת 1977. התל נמצא במפה מספר 3 של הוועדה לשבילי ישראל.

האתר הוכרז כגן לאומי בשנת 2013 ושטחו הוא כ-71 דונם.

## הערות שוליים

קטגוריה:עמק יזרעאל: גנים לאומיים
יחסי ירדן–תוניסיה

**יחסי ירדן–תוניסיה** הם היחסים שבין **[[ירדן|הממלכה הירדנית ההאשמית]]** לבין **[[תוניסיה|הרפובליקה התוניסאית]]**. שתי המדינות הן חברות מלאות ב ובאו"ם.

## סקירה כללית
בספטמבר 2019 עבדאללה השני, מלך ירדן קיבל בארמון אל חוסייניא את שר החוץ התוניסאי ח'מיס ג'ינאוי. במהלך הפגישה אישר המלך את היחסים המושרשים בין ירדן לתוניסיה, והביע נכונות להרחבת שיתוף הפעולה בתחומים שונים, לקראת שגשוג שתי המדינות והעמים ובשירות למטרות ערביות ואיסלאמיות. הדיונים התייחסו גם לחשיבות המשך התיאום וההתייעצות בין שתי המדינות בנוגע להתפתחויות האזוריות האחרונות ולנושאים שונים שעניינם הדדית לשתי המדינות.

## נציגויות דיפלומטיות
* ירדן מחזיקה בתוניסיה שגרירות בתוניס.
* תוניסיה מחזיקה בירדן שגרירות בעמאן.

## הערות שוליים

קטגוריה:ערכים ללא קטגוריות פיזיות - יחסי חוץ
ג'יימי הופקאט

**ג'יימי הופקאט** (באנגלית: **Jamie Hopcutt**; נולד ב-23 ביוני 1992) הוא כדורגלן אנגלי המשחק בעמדת הקשר.

## קריירה
הופקאט נולד ביורק שבאנגליה, הממלכה המאוחדת. הופקאט התחיל את בקבוצת הנוער של יורק סיטי והתקדם עד שהצטרף לקבוצה הבוגרת של המועדון. אחרי יורק סיטי, הופקאט שיחק עבור ויטבי טאון, סטוקסליי, אוסט טאון וטדקסטר אלביון.

בדצמבר , הופקאט חתם באסטרסונד מהליגה השוודית השלישית. ב-26 במאי 2012, הופקאט הבקיע את שער הבכורה שלו בקבוצה בניצחון 0-4 נגד סריאנסקה. בסיום העונה, נבחר לשחקן העונה של הקבוצה, היה שותף לעליה של הקבוצה לליגה השנייה והאריך חוזה בשנתיים נוספות. בעונת , אסטרסונד עלתה לליגת העל השוודית והופקאט נבחר לכדורגלן העונה בליגה. ב-13 ביולי 2017, הופקאט ערך את הופעת הבכורה שלו בזירה האירופית בניצחון 0-2 נגד גלאטסראיי במסגרת מוקדמות הליגה האירופית, בו גם הבקיע את השער השני.

ב-19 באוגוסט 2019, הופקאט חתם בסונדסוואל, בה שיחק שנה וחצי.

ב-10 בפברואר 2021, הופקאט חתם לשנה וחצי בהפועל כפר סבא מליגת העל.

בקיץ , הופקאט חתם באולדהאם אתלטיק.

ב-20 בפברואר 2024 חזר לקדנציה שנייה באסטרסונד.

## תארים
; אסטרסונד
*הליגה השוודית השלישית: 
*הגביע השוודי: 

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני אסטרסונד
קטגוריה:כדורגלני סונדסוואל
קטגוריה:כדורגלני הפועל כפר סבא
קטגוריה:כדורגלני אולדהאם אתלטיק
קטגוריה:כדורגלנים זרים בישראל
קטגוריה:ספורטאים זרים בשוודיה
קטגוריה:ספורטאים אנגלים בישראל
קטגוריה:ספורטאים זרים בפינלנד
קטגוריה:אנגלים שנולדו ב-1992
ברוך הוא וברוך שמו

**ברוך הוא וברוך שמו** הן מילות שבח שנהוג לומר כתגובה לשמיעת שם ה'. ישנם מנהגים שונים האם לומר שבח זה על כל הזכרת השם, רק כשהיא בתוך ברכה או רק בברכות מסוימות.

## המנהג ומקורו
בתלמוד הבבלי נאמר: 

מדברים אלו מביא הרא"ש בתשובותיו סמך למנהגו של אביו רבי יחיאל, לומר "ברוך הוא וברוך שמו" אחרי ששמע הזכרת שם הנאמרת בכל ברכה:  למעשה מדובר במנהג קדום יותר שהיה רווח בקרב חסידי אשכנז ומוזכר כמנהג נפוץ כבר בכתבי רבי אלעזר מגרמייזא (הרוקח).

את דברי הרא"ש הביא בנו רבי יעקב בעל הטורים בספר ארבעה טורים, ובעקבותיו הם נפסקו בידי רבי יוסף קארו: .

מן האחרונים יש שהביאו מקור מפורש לאמירת המילים "ברוך הוא וברוך שמו" מדברי המדרש.

### חיוב האמירה
הספר פרי חדש סבור כי אמירת "ברוך הוא וברוך שמו" היא מעיקר הדין. לעומתו רבי חיים בן עטר חלק על כך, משום שאין הוראה זו מפורשת בתלמוד, ולכן לדעתו המנהג הוא "מדת חסידות" ואינו מן הדין. על הגאון מווילנא נכתב שלא היה מקפיד לומר "ברוך הוא וברוך שמו", מפני ששליח הציבור אינו ממתין עד שהציבור יסיימו את אמירת "ברוך הוא וברוך שמו", אלא מסיים את הברכה בעוד שהציבור אומרים אותה, ובכך מפסיד את חזרת הש"ץ לדעתו. תלמידי הגר"א ורוב יהודי תימן לא עונים בחזרת הש"ץ.

בווידוי של רב ניסים גאון הנדפס במחזורים נאמר  וכן בספר חמדת ימים הוראה להתוודות על כך. הרב עובדיה יוסף הורה לדלג על קטע זה בווידוי, ובהשפעתו השמיטו חלק מהמדפיסים את הדברים.

## לאחר שמיעת השם שלא בברכה
בספר "פרי חדש" הורה לומר "ברוך הוא וברוך שמו" אחרי שמיעת כל הזכרת שם, גם כשאינה נאמרת במסגרת ברכה. נימוקו הוא על פי דברי התלמוד המורה לשבח ולברך את ה' לאחר שמיעת שמו מבלי להתנות שהשם יאמר במסגרת ברכה.

## לאחר הזימון
יש שנהגו שהמזמן אומר "ברוך הוא וברוך שמו" לאחר הזימון. בסידורים לפי מנהג מרוקו המזמן אומר כן יחד עם המסובים.

## בברכות שיוצאים בהן ידי חובה
הרא"ש ובעקבותיו רבי יוסף קארו הורו לענות "ברוך הוא וברוך שמו" ולא חילקו בין אם שמע הזכרת שם הנאמרת בברכות שאין יוצא בהן ידי חובה וכגון ששומע חזרת הש"ץ לאחר שהתפלל, לבין אלו שיוצא בהן, וכגון כששומע קידוש או הבדלה. וכלשון רבי יוסף קארו: . למרות זאת התגלעו חילוקי דעות בין הפוסקים האם אכן ההוראה הייתה לענות על הזכרה הנאמרת בברכות שיוצא בהן ידי חובה.

הראשון שהעלה את הנושא הוא רבי שמואל אבוהב בתשובותיו, הוא טען שמאחר ועל ידי שמיעת הברכה נחשב השומע כאילו אמרה, שדין השומע כעונה, נמצא שכאשר מוסיף לאחר שמיעת השם "ברוך הוא וברוך שמו", תוספת שאינה מנוסח הברכה, נחשב הדבר כאילו שינה ממטבע הברכה. כדבריו פסקו פוסקים נוספים והמשנה ברורה הורה לחשוש לדבריהם לכתחילה.

לעומתם האריך רבי מסעוד חי רקח לקיים את המנהג, שלדבריו נהגו בו כל תפוצות ישראל, לאומרה גם כאשר יוצא ידי חובה. הוא דוחה את ההשוואה הגורפת לכאורה של השומע למברך, שאם כך תיקשה ההוראה המוסכמת לענות אמן על ברכות שיוצא בהן ידי חובה על אף שאין היא נחוצה כדי לצאת ידי חובת הברכה, כי הלוא לדברי רבי שמואל אבוהב המשווה את העונה והמברך יש להקשות, מדוע אין בכך משום עניית אמן על ברכת עצמו שהדבר מגונה. הוא מציין שאפילו בקהילתו של רבי שמואל אבוהב לא קיבלו את דבריו. כדבריו כתבו רבי חיים פלאג'י ופוסקים נוספים. 

כיום, רבים נוהגים שלא לענות ברוך הוא וברוך שמו בברכות שיוצאים בהם ידי חובה, וביניהם רוב יוצאי אשכנז וחלק מיוצאי המזרח. רוב יוצאי צפון אפריקה נוהגים לענות ברוך הוא וברוך שמו.

## לקריאה נוספת
* אלעד פורטל, **ברוך הוא וברוך שמו**, אשקלון, תשע"ב.

## קישורים חיצוניים
* 
* 

## הערות שוליים

קטגוריה:ברכות
שמורת נחל כפירה

**שמורת נחל כפירה** היא שמורת טבע באזור פרוזדור ירושלים הכוללת את נחל כפירה היורד מירושלים לכיוון עמק איילון והשפלה. הנחל העובר בשמורה מהווה אחד מהיובלים של נחל איילון. באזור השמורה נמצאים המעיינות עין כפירה ועין נטף. השמורה נמצאת במפה מספר 9 של הוועדה לשבילי ישראל, ושטחה עומד על כ-9,354 דונם. האתר הוכרז כשמורה בדצמבר 2014. במאי 2020 הוצע להרחיב את השמורה בכ-560 דונמים נוספים. רוב שטח השמורה מוגדר כשטח אש של צה"ל.

בנובמבר 2016 פגעה בשמורה שרפה, ועברו כמספר שנים עד שהשתקמה. מבין בעלי החיים הנמצאים בשמורה ניתן למנות צבאים, צבועים, תנים, חזירי בר ושועלים. בשמורה נמצאים גם מספר אתרי עתיקות, ובהם חורבות הכפר הערבי נטאף, חורבת חורש (יישוב מהתקופה הרומית והביזנטית) וח'ירבת מג'נונה (יישוב מהתקופה הביזנטית והערבית הקדומה).

## קישורים חיצוניים
* דף השמורה, באתר רשות הטבע והגנים

## הערות שוליים

קטגוריה:השפלה: שמורות טבע
קטגוריה:מועצה אזורית מטה בנימין
פארק תעשיות קדמת גליל

**פארק תעשיות קדמת גליל** הוא פארק תעשייה הממוקם בגליל התחתון, בסמוך לכביש 77. את הפארק מנהלות עיריית טבריה, המועצה המקומית טורעאן ומועצה אזורית הגליל התחתון. מנהל הפארק הוא איציק נחום. שטח הפארק עומד על כ-618 דונם, ועובדים בו כ-500 איש. בפארק ישנן מפעלי אחזקות, ייצור מזון וציוד וכן מפעל של חברת ויסוצקי.

באוגוסט 2012 הושקע בקדמת גליל כ-12 מיליון ש"ח ממשרדי האוצר והכלכלה. במרץ 2017 הוכרז על השקעה נוספת של כ-300 מיליון שקלים חדשים בפארק, והקמת כ-20 מפעלים חדשים שצפויים להעניק תעסוקה למאות אנשים.

## קישורים חיצוניים

## הערות שוליים

קטגוריה:טבריה: כלכלה
קטגוריה:ישראל: אזורי תעשייה
קטגוריה:מועצה אזורית הגליל התחתון: מבנים
אדמירל שייטת

**אדמירל שייטת** היא דרגת הדגל הנמוכה ביותר, דרגה מעל קפטן, בצי המודרני של בלגיה, בולגריה, דנמרק, פינלנד, גרמניה ושוודיה. הדרגה שוות ערך לדרגות קומודור או אדמירל אחורי מדרג נמוך בצי ארצות הברית, בריטניה ומדינות אחרות.

## סימולי הדרגה בצבאות שונים
:

קובץ:Rank insignia of Комодор of the Bulgarian Navy.png|הצי הבולגרי - флотилен адмирал
קובץ:Generic-Navy-O8.svg|הצי הדני - flotilleadmiral
קובץ:Lippueamiraali hihalaatta.svg|הצי הפיני - lippueamiraali
קובץ:SWE-NavyOF6.svg|הצי השוודי - Flottiljamiral


## גרמניה

**פלוטילנאדמירל** (בקצרה: **FltlAdm** ברשימות **FADM**) היא דרגת קצין דגל הנמוכה ביותר של הצי הגרמני, הדרגה שוות ערך לאדמירל אחורי מדרג נמוך של הצי האמריקני או קומודור של הצי המלכותי. כמו כן הדרגה שוות ערך לבריגדה-גנרל בבונדסוור.

סימני הדרגה שלו, שנלבשים על השרוולים והכתפיים, הם כוכב אחד עם חמש נקודות מעל פס זהב גדול (ללא הכוכב כאשר לולאות דרגה נלבשות). זו דרגה B6 בכללי השכר של משרד ההגנה הפדרלי.

רצף הדרגות (מלמעלה למטה) הוא כדלקמן:
* OF-9: אדמירל (גרמניה) / גנרל (גרמניה)
* OF-8: ויצה-אדמירל / גנרל-לויטננט
* OF-7: קונטר-אדמירל / גנרל-מיור
* OF-6: **פלוטילנאדמירל** / בריגדה-גנרל

## הערות שוליים

קטגוריה:אדמירלים
קטגוריה:הצי הגרמני
מוריס בלפורייה

ז'נרל של דיוויזיה **מוריס בלפורייה** (בצרפתית: **Maurice Balfourier**; 27 באפריל 1852 – 24 ביוני 1933) היה מפקד בכיר בצבא צרפת במלחמת העולם הראשונה.

## ביוגרפיה
### תחילת דרכו
בלפורייה נולד ב-27 באפריל 1852 בפריז, ובשנת 1870 הוא התגייס לצבא צרפת ולחם בשורותיו במהלך מלחמת פרוסיה–צרפת. ב-27 בינואר 1871 הוא הוסמך כלוטננט משנה ברגימנט הרגלים ה-51, ובשנים לאחר מכן מילא תפקידי פיקוד ומטה ביחידות שונות. ב-9 ביולי 1893 הוא הועלה לדרגת מיור ומונה למפקד גדוד ברגימנט הרגלים ה-131, וב-3 באפריל 1899 הועלה לדרגת לוטננט קולונל ובאותה שנה שירת כמפקד 3 רגימנטים שונים, ה-69, ה-19 וה-120. ב-30 בדצמבר 1903 הועלה לדרגת קולונל, וב-30 במרץ 1904 מונה למפקד רגימנט הרגלים ה-130. ב-25 באפריל 1906 הוא מונה לראש מטה האזור המבוצר פריז, וב-19 ביוני 1908 הועלה לדרגת ז'נרל של בריגדה. ב-15 ביולי הוא קיבל את הפיקוד על חטיבת הרגלים ה-21 וחטיבת המשנה של אזור ננסי. ב-21 באוקטובר 1911 הוא מונה למפקד האזור המבוצר של טול, וב-31 בינואר 1912 הוא מונה למפקד הדיוויזיה ה-9. ב-26 ביוני אותה שנה הועלה לדרגת ז'נרל של דיוויזיה, וב-1 בנובמבר 1913 מונה למפקד הדיוויזיה ה-11.

### מלחמת העולם הראשונה

עם פרוץ מלחמת העולם הראשונה, ב-29 באוגוסט 1914 הוא מונה למפקד הקורפוס ה-20, ופיקד עליו במהלך קרב לורן ובמהלך קרב ורדן והקרב על הסום. ב-17 בספטמבר 1916 הוא מונה למפקד הקורפוס ה-36, ופיקד עליו עד ה-4 במרץ 1917 ולאחר מכן פרש מהצבא.

### אחריתו
בין השנים 1918–1933 הוא היה נשיא האגודה ולנטין אוי המספקת שירותים עולמיים ואנשי דת. בשנת 1927 אגודת des amis de Saint-Cyr et Coëtquidan הוקמה ביוזמתו כיוון שהיה אז נשיא האקדמיה הצבאית סן-סיר. ביולי 1931 הוא קיבל את עיטור הצלב הגדול של לגיון הכבוד, וב-24 ביוני 1933 הוא נפטר בפריז. לאחר מותו העיר פריז קראה שדרה לכבודו ברובע ה-16, שדרת דו ז'נרל-בלפורייה.

## קישורים חיצוניים

קטגוריה:גנרלים צרפתים
קטגוריה:אנשי צבא צרפתים במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:צרפתים במלחמת צרפת–פרוסיה
קטגוריה:מפקדים בלגיון הכבוד
קטגוריה:מעוטרי צלב המלחמה
קטגוריה:מעוטרי עיטור גיאורגי הקדוש
קטגוריה:מעוטרי צלב המלחמה הבלגי
קטגוריה:צרפתים שנולדו ב-1852
קטגוריה:צרפתים שנפטרו ב-1933
ניקיטה קולדונוב

**ניקיטה אולגוביץ' קולדונוב** (ברוסית: **Никита Олегович Колдунов**; נולד ב-19 באפריל 2000, סנקט פטרבורג) הוא כדורגלן רוסי, קשר מועדון זניט-2 סנקט פטרבורג, קבוצת המילואים של זניט סנקט פטרבורג.

## קריירה
### נוער
מגיל שש שיחק כדורגל. הוא שיחק בקבוצת ילדים גדולים ממנו. בגיל 12 עבר ממועדון "מוצב מוסקבה" לאקדמיה של מועדון הכדורגל זניט. בשנת 2014 הוא סיים במקום השלישי בהרכב נבחרת הערים הרוסיות בפורום הבינלאומי "כדורגל לידידות". הוא נכלל לא פעם ברשימת השחקנים הטובים ביותר בעיר סנקט פטרבורג. בשנת 2015, כחלק מסגל אקדמיית זניט זכה במקום השני בטורניר לזכרו של יורי מורוזוב, בתור הקשר הטוב ביותר בתחרות. במחצית השנייה של 2016 הוא הפך לאלוף העיר סנקט פטרבורג לשחקני כדורגל עד גיל 21 עם שחקני האקדמיה של זניט שנולדו משנת 1999. ב-1 באוקטובר 2016 ערך את הופעת הבכורה שלו באליפות הנוער של רוסיה, במשחק הביתי מול ספרטק (3:0), כשיצא בדקה ה-88. במשך שלוש עונות (2016/17 עד 2018/19) שיחק 48 משחקים, כבש שני שערים.

### בוגרים
בתחילת ספטמבר 2019 עבר למועדון ליגת העל הרוסית סוצ'י. בחלק הסתיו של האליפות הוא שיחק 8 משחקים באליפות הנוער במדי קבוצת הנוער של סוצ'י, כבש שלושה שערים. את הופעת הבכורה שלו באליפות המדינה הוא ערך ב-8 בדצמבר, במשחק הבייתי מול רובין קאזאן (1:1) כשנכנס כמחליף בדקה ה-62 וקיבל כרטיס צהוב כעבור דקה.

בפברואר 2021 הושאל למועדון זניט-2 סנקט פטרבורג.

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:סנקט פטרבורג: כדורגלנים
קטגוריה:כדורגלני זניט סנקט פטרבורג
קטגוריה:כדורגלני סוצ'י (2018)
קטגוריה:רוסים שנולדו ב-2000
פאבל דולגוב

**פאבל ולדימירוביץ' דולגוב** (ברוסית: **Па́вел Влади́мирович Долго́в**; נולד ב-16 באוגוסט 1996, ממונובו, רוסיה) הוא כדורגלן רוסי, המשחק בעמדת החלוץ במועדון זניט-2, קבוצת המילואים של זניט.

## קריירה
הוא בוגר האקדמיה לכדורגל של זניט. בשנת 2013 ערך את הופעת הבכורה שלו באליפות רוסיה לנוער בכדורגל במסגרת מועדון המילואים של זניט, כשנכנס כמחליף במשחק המחזור הראשון מול קרסנודאר. באוגוסט 2013 הוא הפך לשחקן הרכב קבוע בקבוצת המילואים זניט-2 ושיחק בליגה השנייה.

בשנת 2015, אנדרה וילאש-בואש לקח את דולגוב לקבוצה הראשית של זניט וב-1 באוגוסט במחזור השלישי באליפות ערך את הופעת הבכורה שלו בליגת העל הרוסית במשחק מול טרק גרוזני הצ'צ'נית כשעלה לדשא כמחליף בדקה 81 במקום ארטיום דזיובה. ב-10 באוקטובר 2015 הוא שיחק את משחקו הראשון בליגת האלופות, כשנכנס כמחליף בדקה ה-62 במקום אלכסנדר ריאזנצב במשחק מול גנט.

בפברואר 2017 עבר למחצ'קלה למועדון אנז'י, לאחר שחתם על חוזה למשך 2.5 שנים. במרץ 2018, נשלח בהשאלה, למועדון הבלארוסי טורפדו ז'ודינו. לאחר מכן עבר למועדון יניסיי קרסנויארסק.

בפברואר 2021 חזר לסנקט פטרבורג, כשעבר לזניט-2. ערך את הופעת הבכורה בליגת האלופות כשעלה כמחליף בדקות האחרונות במשחק מול צ'לסי, ב־14 בספטמבר 2021, שהסתיים ב-1:0.

## קישורים חיצוניים

## הערות שוליים

קטגוריה:כדורגלני טום טומסק
קטגוריה:כדורגלני יניסיי קרסנויארסק
קטגוריה:כדורגלני טורפדו ז'ודינו
קטגוריה:כדורגלני אנז'י מחצ'קלה
קטגוריה:כדורגלני זניט סנקט פטרבורג
קטגוריה:כדורגלנים רוסים
קטגוריה:רוסים שנולדו ב-1996
מרכז מינרבה לזכויות האדם

**מרכז מינרבה לזכויות האדם** היא מרכז אקדמי המשותף לאוניברסיטה העברית בירושלים ואוניברסיטת תל אביב העוסק בסוגיות הקשורות לזכויות האדם. המרכז מעניק מלגות לתלמידי דוקטורט ופוסט-דוקטורט, מקיים כנסים, ימי עיון, סדנאות והשתלמויות בנושא. המכון נוסד בשנת 1997 והמנהלת היא פרופסור ליאורה בילסקי.

בעבר חנך המרכז מאגר מידע הנוגע לזכויות התלמיד. לאורך השנים המרכז קידם פרויקטים הקשורים למספר נושאים, ובהם:
* "המשפחה, זכויות אדם וגלובליזציה" (2015–2016) – פרויקט שבחן את יחסי הגומלין בין המשפחה, המשפט וזכויות האדם
* "משפט, גלובליזציה והמרחב הטראנסלאומי" (2012–2015)
* "זכויות אדם וצדק ליברלי בישראל" (2014–2015) – פרויקט שעסק בבחינת זכויות האדם בהקשר היהודי והישראלי.
* "זכויות אדם וצדק בתקופות מעבר" (הושק בשנת 2014) בדגש על חקר הסכסוך הישראלי-פלסטיני.

## קישורים חיצוניים
* 
* דף המכון, באתר האוניברסיטה העברית
* דף המכון, באתר אוניברסיטת תל אביב

## הערות שוליים

קטגוריה:האוניברסיטה העברית בירושלים: הפקולטה למשפטים
קטגוריה:אוניברסיטת תל אביב: הפקולטה למשפטים
קטגוריה:ישראל: ארגוני זכויות האדם
Sports Rabbi

**Sports Rabbi** (בעברית: **ספורטס רבי**) הוא אתר אינטרנט, הסכת ובלוג העוסק בסיקור ספורט ישראלי, בדגש על כדורסל ישראלי וכדורגל ישראלי.

זהו האתר היחידי, אשר מסקר ספורט ישראלי באופן תדיר בשפה האנגלית. לאתר ישנה גם גרסה מקבילה בשפה העברית.

בנוסף, האתר עוקב ומעדכן אחר ספורטאים יהודים ברחבי העולם.

## היסטוריה
האתר הוקם בידי ג'וש הליקמן - יהודי קנדי שעסק בעברו בתיירות בינלאומית, ועלה לישראל בשנת 2004.

בתחילה, הליקמן הפעיל את האתר כבלוג אשר כתבותיו היו מתורגמות לאנגלית ממדורי ספורט בעיתונים.

עם השנים האתר השתדרג וכולל כעת תכנים בלעדיים בשפה האנגלית, כולל ראיונות ודיווחים בזמן אמת מהמגרשים.
## מדורים ותכנים באתר
נכון לשנת 2021, קיימים באתרים באנגלית ובעברית המדורים הקבועים באים:
*HolyLand Hoops - מדור שעוקב אחר כדורסל ישראלי: ליגת העל בכדורסל, נבחרת ישראל בכדורסל, תחרויות כדורסל באירופה בהשתתפות קבוצות ישראליות, ועוד.
*Football Israel (באתר באנגלית בלבד) - מדור שעוקב אחר כדורגל ישראלי: ליגת העל בכדורגל, נבחרת ישראל בכדורגל, תחרויות כדורגל באירופה בהשתתפות קבוצות ישראליות, ועוד.
*Jews in Sports - מדור שעוקב אחר ספורטאים יהודים ברחבי העולם בענפי ספורט שונים ומגוונים.
*Deni Avdija - מדור שעוקב אחר השתלבותו של שחקן הכדורסל דני אבדיה בליגת הNBA ובקבוצתו הפורטלנד טרייל בלייזרס.
*מדורים מתחלפים על נושאים שונים, כדוגמת ספורט אולימפי.
## הסכתים
ההסכתים באתר הם בנושאים שונים ומגוונים, ולרוב כוללים ראיון אחד או שניים עם דוברי אנגלית.

בין המרואיינים: כדורסלנים וכדורגלנים זרים בליגת העל, ספורטאים יהודים המשחקים מחוץ לישראל או עיתונאי ספורט.
## פרויקטים אחרים
האתר גם מציע סיורים בישראל בשפה האנגלית, אשר משלבים ספורט בישראל, יהדות וציונות.
## קישורים חיצוניים
* 

## הערות שוליים

קטגוריה:אתרי ספורט ישראליים
קטגוריה:פודקאסטים ישראליים
קטגוריה:בלוגים בעברית
קטגוריה:בלוגים באנגלית
קטגוריה:אתרי אינטרנט שהושקו ב-2004
כרכ נוח

**כרכ נוח** (בערבית: ** كرك نوح**) הוא כפר סמוך לעיירה זחלה במזרח לבנון, בנפת זחלה, במחוז אל-בקאע. תושבי הכפר הם מוסלמים מתואלים, נוצרים מרונים ומלכיתים. בכפר יש מבנה מקאם המזוהה כ"קבר נח".
## היסטוריה
הכפר היה אתר דתי חשוב בימי הביניים, ומשך עולי רגל מכפרי הסביבה. הכפר נודע כאל-כרכ בתקופת השושלת האיובית ושמו הוחלף לכרכ נוח תחת הממלוכים. הוא נודע כמרכז למידה של האסלאם השיעי והמרכז המנהלי של דרום הבקאע. קצין ממלוכי הקים את קרן הווקף הראשונה לכרכ בשנת 1331. תחת האימפריה העות'מאנית, בסביבות 1538 הוגדל הווקף וחמולת אלוואן מונתה לאחראית לאתר הקדוש במקום. רעידת אדמה גדולה פגעה במינרטים של המסגד בכפר בשנת 1705, אשר נבנו מחדש.

במאה ה-20 הכביש הראשי החוצה את הבקאע נסלל למרגלות הכפר. השטח הבנוי של הכפר גדל והוא נכלל בשטח העיירה זחלה.

## קבר נוח
על פי המסורת שהוזכרו על ידי אל-מוקדסי וא-דמשקי, קבר נח היה קיים במקום במאה ה-10 ועדיין ניתן לראותו. מצבת הקבר היא באורך של 31.9 מטר, ברוחב של 2.7 מטר וגובה של 0.98 מטר והיא מכוסה בבד לבד ירוק. בתוך חדר שגודלו 3.1 מטר על 2.5 מטר. ליד בניין הקבר ישנו בית תפילה שבה נמצאו כמה כתובות מהמאה ה-14. במקום גם חצר עם נישת תפילה. גודלה של המצבה נובע אולי מסיפורי ענקים עתיקים, אך לפי המחקר מדובר בקטע מאמת מים קדומה שהוסבה לשמש כמקום מקודש.

## קישורים חיצוניים

* Tomb of Noah (with photos) on the blog of John Sanidopoulos

* תמונת של קבר נח באתר Flickr
## הערות שוליים

קטגוריה:לבנון: ערים
קטגוריה:בקאע
קטגוריה:אל-בקאע: יישובים
המרכז לחקר החברה האזרחית והפילנתרופיה בישראל

**המרכז לחקר החברה האזרחית והפילנתרופיה בישראל** הוא מכון מחקר אקדמי באוניברסיטה העברית בירושלים, אשר הוקם ב-2006 על ידי פרופ׳ הלל שמיד בשיתוף הג'וינט. המכון מהווה חלק מבית הספר לעבודה סוציאלית באוניברסיטה. מטרות המכון הן לחקור את תחומי החברה האזרחית, היזמות החברתית ההתנדבות והפילנתרופיה, וקשריהם עם הממשלה והמגזר העסקי. ראש המכון היא פרופ' מיכל אלמוג בר. משרדי המכון ממוקמים בקמפוס הר הצופים.

הארגון משתף פעולה עם ארגונים רבים, ובהם: מרכז טאוב, אוניברסיטת טקסס באוסטין, שיתופים, המשרד לשוויון חברתי ומשרד הרווחה.

## קישורים חיצוניים

* אתר המכון, באתר האוניברסיטה העברית

## הערות שוליים

קטגוריה:האוניברסיטה העברית בירושלים: יחידות אקדמיות
קטגוריה:ישראל: רווחה
קטגוריה:מכוני מחקר בישראל
אבי דנן

**אבי דנן** (נולד ב-21 במרץ 1975) הוא כדורגלן עבר ישראלי, ששיחק בעמדת המגן הימני. אחיו הוא כדורגלן העבר שמעון דנן.

## קריירה
דנן התחיל את הקריירה שלו במחלקת הנוער של הפועל בית שאן ובגיל 16 הצטרף לקבוצה הבוגרת. דנן, היה שותף לעליה של הקבוצה לליגה הלאומית (אז הליגה הראשונה).

בקיץ , דנן חתם בבני סכנין מהליגה הלאומית. בעונת 2002/2003, סכנין עלתה לליגת העל לראשונה בתולדותיה. ב-18 במאי 2004, דנן הבקיע את השער השוויון בגמר גביע המדינה בניצחון 1-4 נגד הפועל חיפה, בסיומו סכנין זכתה בגביע הראשון בתולדותיה.

בהמשך הקריירה שלו, דנן שיחק בעירוני קריית שמונה, הפועל בני טמרה, הפועל בני ג'דידה, מכבי עירוני ג'ת אל-אהלי, הפועל אסי גלבוע, הפועל עפולה ובדצמבר , דנן חזר להפועל בית שאן, בה שיחק שנה וחצי ולאחר מכן פרש.

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בית שאן: כדורגלנים
קטגוריה:כדורגלני הפועל בית שאן
קטגוריה:כדורגלני בני סכנין
קטגוריה:כדורגלני עירוני קריית שמונה
קטגוריה:כדורגלני מכבי עירוני ג'ת אל-אהלי
קטגוריה:כדורגלני הפועל עפולה
קטגוריה:ישראלים שנולדו ב-1975
פרס גראמי למפיק השנה, לא קלאסי

**פרס הגראמי למפיק השנה, לא קלאסי,** הוא פרס המוענק למפיקים מוזיקליים על מוזיקה לא קלאסית איכותית בטקס פרסי הגראמי, טקס שהוקם בשנת 1958 וכונה במקור פרסי הגרמופון.הזכיות בקטגוריות מוצגות בטקס האקדמיה הלאומית לאמנות הקלטה ומדעים בארצות הברית מוענקת בטקס מדי שנה בהצטיינות בכבוד, "הוקרה להישגים אמנותיים, בקיאות טכנית ומצוינות כוללת בתעשיית ההקלטות, ללא התחשבות במכירות האלבומים או במיקום המצעד".

הפרס הוענק לראשונה בטקס פרסי הגראמי בשנת 1975. על פי המדריך לתיאור הקטגוריות של פרסי הגראמי ה-52, הפרס מוענק למפיקים ש"מייצגים באופן יציב יצירתיות יוצאת מן הכלל בתחום הפקת התקליטים ".

## זוכים ומועמדים

## ראו גם
* פרס גראמי

## קישורים חיצוניים
* האתר הרשמי של פרסי הגראמי

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
מפיק השנה, לא קלאסי
תאגיד הרדיו והטלוויזיה של ירדן

**תאגיד הרדיו והטלוויזיה של ירדן** (בערבית: **مؤسسة الإذاعة والتلفزيون الأردني**, קיצור באנגלית: **JRTV**) הוא הגוף המשדר הממלכתי בממלכה ההאשמית של ירדן, אשר הוקם בשנת 1985 כאיחוד בין הטלוויזיה הירדנית לרדיו הירדני.

אף על פי שמספר תחנות מהמזרח התיכון נקלטו ברחבי ירדן, לא היה רדיו עצמאי במדינה עד 1948. הרדיו הירדני כרשת ממלכתית החל לשדר בשנת 1956 וכיום משדר 24 שעות ביממה לכל העולם בשפה הערבית. את שידורי הרדיו הרשמי של ירדן (בערבית) ניתן לקלוט גם בישראל בשלושה מוקדים - בבית שאן ובאזור הכנרת בתדר 95.8 FM, בירושלים בתדר 90 FM ובאילת בתדר 101.5 FM. בנוסף, מופעל שירות רדיו עולמי באנגלית ובצרפתית. גם את שידורי הרדיו הירדני באנגלית ובצרפתית (הנקרא בשם Radio Jordan) ניתן לקלוט גם בישראל בשלושה מוקדים - בבית שאן ובאזור הכנרת בתדר 90.9 FM, בירושלים בתדר 96.3 FM ובאילת בתדר 99.7 FM.

הטלוויזיה הממלכתית של ירדן החלה בשנת 1968, בתחילה בשידור שחור-לבן של שלוש שעות ביום מאולפן אחד. בשנת 1970 הצטרף כחבר מלא באיגוד השידור האירופי. בשנת 1972 הייתה לרשת הטלוויזיה הראשונה באזור אשר הקימה ערוץ שני, אשר התמקד בתכנים זרים כולל חדשות בשפה האנגלית. בשנת 1974 עברה לשדר בצבע מלא בשיטת PAL ושנה לאחר מכן עברה לשדר בממלכה כולה. כעבור שנים מספר שידרה הטלוויזיה גם חדשות בצרפתית ואף מהדורת חדשות בשפה העברית בשידורים שנקלטו בישראל באמצעות אנטנה. מאז הסכם השלום בין ישראל לירדן בשנת 1994 נפסקו שידורי החדשות בעברית בטלוויזיה הירדנית. שני הערוצים של ירדן (הראשון והשני) היו הם הערוצים הזרים היחידים אשר נקלטו בישראל בתקופה בה פעל בה הערוץ הממלכתי היחיד עד להקמת הערוץ השני (הישראלי) המסחרי והקמת מערך שידורי הטלוויזיה בכבלים בתחילת שנות ה-90 של המאה ה-20 ואף שני הערוצים הירדנים זכו לפופולריות אדירה ביותר גם בישראל אפילו יחד עם ערוץ המזרח התיכון. שני הערוצים הירדנים שולבו גם בחבילת הערוצים שחברות הכבלים הציעו.

בתחילת העשור הראשון של המאה ה-21 הסתיימה הפעילות של הערוץ השני הירדני אשר שידר רק באנגלית. במקומו החל לפעול ערוץ הספורט הירדני.

החל מ-1988 מועברים השידורים גם דרך הטלוויזיה בלוויין, כאשר ב-1998 הושק ערוץ שלישי ייעודי ללוויין הפונה לקהל הבינלאומי. הערוץ הלווייני נקרא "אל-אורדונייה" (בערבית: الأردنية). במהלך השנים הערוץ הירדני הייעודי בלוויין התמזג יחד עם הערוץ הירדני הראשון.

## ראו גם
* רדיו רמאללה

## קישורים חיצוניים
* 

קטגוריה:ירדן: תקשורת
קטגוריה:חברות ירדניות
קטגוריה:ערוצי טלוויזיה ערביים
קטגוריה:תחנות רדיו בערבית
ריבאל דהאמשה

**ריבאל פהד עדל דהאמשה** (בערבית: **ريبال فهد عدل الدهامشة**; נולד ב-8 ביוני 2002) הוא כדורגלן ערבי-ישראלי, המשחק בעמדת החלוץ בהפועל רעננה. במקביל, דהאמשה משחק בנבחרת פלסטין.

## קריירת מועדונים
דהאמשה התחיל את הקריירה שלו בקבוצת הילדים של בית"ר טוברוק. בשנת , הצטרף לקבוצת הנערים של צעירי כפר כנא, במדיה כבש 51 שערים בכל המסגרות. שנה לאחר מכן, הצטרף לקבוצת הנוער של הפועל נוף הגליל. בגיל 18, הצטרף לבית"ר כפר כנא.

בקיץ  דהאמשה חתם בהילאל אל-קודס מליגת העל הפלסטינית. בפברואר  חזר לליגות הישראליות וחתם בהפועל בני זלפה מליגה א' צפון.

באוגוסט  חתם בהפועל רעננה.

## קריירה בינלאומית
בינואר , דהאמשה זומן לראשונה לסגל נבחרת פלסטין. ב-15 בינואר 2020, דהאמשה ערך את הופעת הבכורה שלו בנבחרת, בניצחון 0–2 נגד . דהאמשה, נכלל בסגל הנבחרת לקראת הגביע הערבי בכדורגל 2021.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:חלוצי כדורגל ישראלים
קטגוריה:חלוצי כדורגל פלסטינים
קטגוריה:כפר כנא: כדורגלנים
קטגוריה:כדורגלני מכבי כפר כנא
קטגוריה:כדורגלני הילאל אל-קודס
קטגוריה:כדורגלני הפועל רעננה
קטגוריה:כדורגלני נבחרת פלסטין
קטגוריה:ישראלים שנולדו ב-2002
קטגוריה:פלסטינים שנולדו ב-2002